## Odluka Ustavnog suda Republike Hrvatske broj U-III-490/1994. od 1. lipnja 1994.

### NN 49/1994 (24.6.1994.), Odluka Ustavnog suda Republike Hrvatske broj U-III-490/1994. od 1. lipnja 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić, predsjednik
i suci Zdravko Bartovčak, dr. Nikola Filipović, Ante Jelavić. mr. Vojislav
Kučeković, mr. Hrvoje Momčinović, Ivan Marijan Severinac i Mladen Žuvela,
povodom ustavne tužbe F. K. iz Z., na sjednici održanoj dana 1. lipnja
1994. godine, donio je ovu

## ODLUKU

1. Odbija se ustavna tužba.

2. Ova će se odluka objaviti u "Narodnim novinama".

Obrazloženje:

Podnositelj ustavne tužbe smatra da su mu presudom Upravnog suda Republike
Hrvatske broj: Us-2490/93. od 3. lipnja 1893. godine povrijeđena vlasnička
prava, a što da je u suprotnosti s odredbama članka 3. Ustava (nepovredivost
vlasništva kao najviše vrednote ustavnog poretka) i odredbama članka 48.
stavak 1. Ustava (jamči se pravo vlasništva). Označenom presudom Upravnog
suda odbijena je tužba podnositelja ustavne tužbe protiv rješenja tuženog
Fonda grada Zagreba za vodoprivredu, promet, stambeno i komunalno gospodarstvo,
klasa: UP/II-371-04-93-98, ur. broj: 256-04-93-2 od 23. veljače 1993. godine.
Tim rješenjem odbijena je žalba podnositelja ustavne tužbe protiv rješenja
istog upravnog tijela, donesenog u prvom stupnju, klasa: UP/I-371-04/92-52/2503,
ur. broj: 256-06-92-1 od 13. listopada 1992. godine, kojim je utvrđena
obveza podnositelja ustavne tužbe na platež naknade za održavanje zajedničkih
dijelova i uređaja zgrade te podmirenja dijela troškova upravljanja stambenom
zgradom u kojoj stanuje kao etažni vlasnik.

Ustavna tužba nije osnovana. Suština ustavne tužbe svodi se na tvrdnju
da je njezin podnositelj. kupnjom stana kao posebnog dijela zgrade primjenom
odredbi Zakona o prodaji stanova na kojima postoji stanarsko pravo ("Narodne
novine", broj 43/92, 69/92, 25/93 i 48/93), kada mu je preosalo stanarsko
pravo, postao (etažni) vlasnik stana te tako izašao iz dotadašnjeg sustava
(društvenog) upravljanja stambenim zgradama. Slijedom toga smatra da Fond
grada Zagreba za vodoprivredu, promet, stambeno i komunalno gospodarstvo
nije bio ovlašten donositi rješenje i obvezivati ga na plačanje navedene
naknade i dijela troškova upravljanja stambenom zgradom u kojoj se nalazi
njegov stan. Valja, medutim, reći da su još uvijek na snazi, iako neusklađeni
s Ustavom Republike Hrvatske (prema Ustavnom zakonu za provedbu Ustava
Republike Hrvatske "Narodne novine", broj 34/92, 91/92 i 62/93
- rok za usklađivanje teče do 30. lipnja 1994.), propisi koji uređuju upravljanje
stambenim zgradama i njihovo održavanje (zajedničkih dijelova i uređaja).
To su Zakon o stambenim odnosima ("Narodne novine", broj 51/85,
42/86, 22/92 i 70/93),

Zakon o vlasništvu na dijelovima zgrada ("Narodne novine",
broj 52/73), te Zakon o fondovima u stambenom i kornunalnom gospodarstvu
("Narodne novine", broj 53/90 i 76/93). Prema navedenim propisima,
odnosno odredbi članka 4. Zakona o vlasništvu na dijelovima zgrada, zgradom
čiji su dijelovi u etažnom vlasništvu upravljaju stanari i vlasnici posebnih
dijelova zgrade (etažni vlasnici) na način određen posebnim propisima.
Taj posebni propis je Zakon o stambenim odnosima koji ureduje prava i obveze
etažnih vlasnika u upravljanju stambenom zgradom u kojoj se takvi stanovi
nalaze, pa i plaćanje sporne naknade. Slijedom navedenog ovaj Sud smatra
da podnositelju ustavne tužbe nadležna tijela i Upravni sud Republike Hrvatske
nisu osporenim aktima povrijedili njegovo Ustavom zajamčeno pravo vlasništva
(članak 48. stavak 1. Ustava), koje on ima kao etažni vlasnik stana, obvezujući
ga da kao i drugi stanari, odnosno etažni vlasnici. plaća naknadu za održavanje
zajedničkih dijelova i uređaja u zgradi te snosi dio troškova upravljanja
stambenom zgradom, jer mogućnost takvog obvezivanja slijedi i iz ustavne
odredbe prema kojoj vlasništvo obvezuje (stavak 2. članak 48. Ustava).
Ocijenivši ustavnu tužbu neosnovanom, odlučeno je kao u izreci pod 1. (članak
61. Poslovnika Ustavnog suda Republike Hrvatske - "Narodne novine",
broj 29/94). Objava ove odluke (točka 2. izreke) temelji se na odredbi
članka 20. Ustavnog zakona o Ustavnom sudu Republike Hrvatske ("Narodne
novine", broj 13/91).

Broj : U-III-490/1993.

Zagreb, 1. lipnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r**

Odluka, NN 49/1994-849